Akademia bied nou vele oplossings vir die duisende Afrikaanssprekendes wat in 'n vriendelike, verstaanbare en gehalte omgewing onderrig in hulle moedertaal wil ontvang. Die fondasie van die bestaande onderrigleermodel, meer bekend as die nauurse onderrigmodel, is goed vasgelê en word daar nou 'n voltydse kontakmodel vir 2021 in die vooruitsig gestel.
Studente het 'n keuse tussen nauurse studies oor 'n netwerk van studiesentrums in Suid-Afrika, en in Windhoek, of voltydse studies by die Centurion-kampus.
Aangebied oor 'n landwye netwerk van studiesentrums.
Keuse tussen kontaksessies by studiesentrums of e-leer.
Akademia se nauurse onderrigmodel kombineer afstandsleer met 'n klaservaring. Hierdie studente studeer in 'n tegnologiese gevorderde model wat nuwe betekenis aan afstandsonderrig bied. Studente woon verpligte, interaktiewe kontaksessies by in een van twaalf onderrigleersentra in die land, of 'n dertiende in Windhoek. Hierdie sentrums is opgerig op plekke waartoe die Afrikaanse gemeenskap maklike toegang kan verkry. Hierdie model is baie aantreklik vir mense wat nie voltyds kan of wil studeer nie en graag wil werk terwyl hulle studeer. Elke studiesentrum is met moderne videokonferensietegnologie toegerus en gratis breëband-internettoegang is by alle sentrums beskikbaar. Die interaktiewe aard van die kontaksessies bied aan studente 'n uitstekende afstandsleerervaring, aangesien dit voel asof jy werklik deel van die sessie is en nie net 'n toeskouer is nie. In die tye tussen kontaksessies word studente se leerproses gerig deur 'n vooraanstaande leerbestuurstelsel genaamd Die Spens.